

**บันทึกข้อความ**

**ส่วนราชการ** กลุ่มงานจริยธรรม กรมสนับสนุนบริการสุขภาพ โทร. ๐ ๒19๓ 7034/18826

**ที่** สธ 0711.2/  **วันที่**  ธันวาคม 2565 **เรื่อง** แต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม

กรมสนับสนุนบริการสุขภาพ

เรียน อธิบดีกรมสนับสนุนบริการสุขภาพ

ตามที่กรมสนับสนุนบริการสุขภาพได้มีคำสั่งจัดตั้งหน่วยงานภายใน และได้จัดตั้งกลุ่มงานจริยธรรมให้มีฐานะเทียบเท่ากอง มอบหมายให้มีอำนาจหน้าที่ตามประมวลจริยธรรมข้าราชการพลเรือน การพัฒนาและยกระดับคุณธรรมจริยธรรมและความโปร่งใสในการดำเนินงานของหน่วยงานภาครัฐ ทั้งในระดับกรมและระดับหน่วยงาน ดำเนินการปลูกฝังวิธีคิด ปลุกจิตสำนึก สร้างวัฒนธรรมและพฤติกรรมซื่อสัตย์สุจริตแก่บุคลากรและเครือข่าย รวมทั้งยกย่องเชิดชูเกียรติบุคคลและหน่วยงานดีเด่นด้านคุณธรรมจริยธรรม นั้น

ในการนี้ กลุ่มงานจริยธรรม จึงได้จัดทำคำสั่งแต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม กรมสนับสนุนบริการสุขภาพ เพื่อให้การขับเคลื่อนการดำเนินงาน การคัดเลือกฯอย่างต่อเนื่อง มีประสิทธิภาพ และบรรลุวัตถุประสงค์ เป็นไปตามเกณฑ์ที่กำหนด และขอยกเลิกคำสั่งกรมสนับสนุนบริการสุขภาพที่ 11/2564 ลงวันที่ 5 มกราคม พ.ศ. 2564 เรื่อง แต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม รายละเอียดตามเอกสารที่แนบมาพร้อมนี้

จึงเรียนมาเพื่อโปรดพิจารณา หากเห็นชอบ ขอได้โปรดลงนามในคำสั่งที่แนบมาพร้อมหนังสือนี้ ต่อไปด้วย จะเป็นพระคุณ

(นางจันทร์ทิพย์ พงษ์สนาม)

นักวิเคราะห์นโยบายและแผนชำนาญการพิเศษ

ปฏิบัติหน้าที่แทนหัวหน้ากลุ่มงานจริยธรรม



-สำเนาคู่ฉบับ-

คำสั่งกรมสนับสนุนบริการสุขภาพ

ที่ / 2566

เรื่อง แต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม

กรมสนับสนุนบริการสุขภาพ

อนุสนธิคำสั่งกรมสนับสนุนบริการสุขภาพที่ 11/2564 ลงวันที่ 5 มกราคม 2564 เรื่องแต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมและจริยธรรมกรมสนับสนุนบริการสุขภาพ นั้น

เพื่อให้การขับเคลื่อนการดำเนินงานการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม กรมสนับสนุนบริการสุขภาพ เป็นไปด้วยความต่อเนื่อง มีประสิทธิภาพ บรรลุวัตถุประสงค์และเกิดผลสัมฤทธิ์ จึงขอยกเลิกคำสั่งกรมสนับสนุนบริการสุขภาพที่ 11/2564 ลงวันที่ 5 มกราคม พ.ศ. 2564 และแต่งตั้งคณะกรรมการคัดเลือกบุคคลและหน่วยงานดีเด่นด้านการพัฒนาคุณธรรมจริยธรรม กรมสนับสนุนบริการสุขภาพ โดยมีองค์ประกอบ หน้าที่และอำนาจ ดังต่อไปนี้

๑. องค์ประกอบ

1. รองอธิบดีกรมสนับสนุนบริการสุขภาพ (ที่ได้รับมอบหมาย) ประธานกรรมการ
2. ผู้อำนวยการกองกฎหมาย กรรมการ
3. ผู้อำนวยการกลุ่มพัฒนาระบบบริหาร กรรมการ
4. ผู้อำนวยการกลุ่มตรวจสอบภายใน กรรมการ
5. ผู้อำนวยการกลุ่มบริหารทรัพยากรบุคคล กรรมการ
6. นักวิชาการสาธารณสุขเชี่ยวชาญ (ด้านคุ้มครองผู้บริโภคด้านบริการสุขภาพ) กรรมการ
7. นักวิชาการสาธารณสุขเชี่ยวชาญ (ด้านสาธารณสุขมูลฐาน) กรรมการ
8. นักวิชาการสาธารณสุขเชี่ยวชาญ (ด้านส่งเสริมพัฒนา) กรรมการ
9. นักวิชาการสาธารณสุขเชี่ยวชาญ (ด้านพัฒนาสุขภาพภาคประชาชน) กรรมการ
10. นายแพทย์เชี่ยวชาญ (ด้านสาธารณสุข) กรรมการ
11. วิศวกรเชี่ยวชาญ (ด้านวิศวกรรมการแพทย์) กรรมการ
12. วิศวกรโยธาเชี่ยวชาญ (ด้านมาตรฐานอาคารและสิ่งก่อสร้าง) กรรมการ
13. สถาปนิกเชี่ยวชาญ (ด้านสถาปัตยกรรม) กรรมการ
14. ผู้อำนวยการศูนย์สนับสนุนบริการสุขภาพที่ 2 กรรมการ
15. ผู้อำนวยการศูนย์สนับสนุนบริการสุขภาพที่ 12 กรรมการ
16. ผู้อำนวยการศูนย์พัฒนาการสาธารณสุขมูลฐาน ภาคเหนือ จังหวัดนครสวรรค์ กรรมการ
17. หัวหน้างานส่งเสริมคุณธรรมจริยธรรมและป้องกันการทุจริต กรรมการและเลขานุการ

2.หน้าที่....

- 2 -

2. หน้าที่และอำนาจ

2.1 กำหนดหลักเกณฑ์การคัดเลือกบุคคลและหน่วยงานดีเด่นด้านการพัฒนาคุณธรรม

และจริยธรรม

2.2 พิจารณาคัดเลือกบุคคลและหน่วยงานดีเด่นด้านคุณธรรมจริยธรรม

2.3 ให้ข้อเสนอแนะ กรอบแนวทางการพัฒนาคุณธรรมจริยธรรมแก่ผู้บริหาร

กรมสนับสนุนบริการสุขภาพ

2.4 แต่งตั้งคณะทำงานได้ตามความเหมาะสม

2.5 ปฏิบัติหน้าที่อื่นๆ ตามที่มอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ มกราคม พ.ศ. ๒๕66